Уға эйә булыр өсөн иң тәүҙә килеп тыуған уңыш­һыҙлыҡтың ваҡытлыса икәнен аңлай, аныҡ сәбәптәрен билдәләй белергә кәрәк. Пессимистың аңында өмөткә ҡарағанда, икеләнеү, үҙ көсөнә ышанмау ҙурыраҡ роль уйнай. Әйтәйек, эш эҙләгән ваҡытта өс-дүрт урынға мөрәжәғәт итеп тә, йүнле әмәл килеп сыҡмаһа, уның күңеле төшә, үҙен донъялағы иң бәхетһеҙ кеше итеп хис итә башлай. Оптимист иһә: “Бынан башҡа эш урындары бөтмәгәндер әле”, – тип сәмләнә генә, өмөт утына һүнергә ирек бирмәй.